O femeie din județul Neamț a murit arsă de vie, după ce a uitat o lumânare aprinsă lângă pat
O femeie de 80 de ani din județul Neamț a fost găsită decedată, vineri, 20 decembrie, după ce un incendiu a izbucnit în locuința sa din Mărgineni. Tragedia a fost provocată de o lumânare lăsată aprinsă lângă pat, conform anchetatorilor. Polițiștii au deschis un dosar penal pentru ucidere din culpă, transmite Agerpres.